cyanic-selkie/wikianc huggingface dataset:
סילביט
סילביט משמש כמקור של אשלגן בדשנים לחקלאות וכמקור מרכזי להפקת אשלגן לתעשיות השונות. על כן הוא נחשב למינרל בעל ערך כלכלי רב. בססקצ'ואן, קנדה, מצויים מרבצי סילביט המספקים חלק ניכר מתוצרת האשלגן העולמית. בישראל המינרל מצוי בכמות מעטה (לא מסחרית) בהר סדום, וממימי ים המלח מופק המינרל קרנליט שהוא המרכיב העיקרי של האשלג המיוצר במפעלי ים המלח.
תקופת בית ראשון
תקופת בית ראשון היא התקופה בהיסטוריה של עם ישראל, על פי המסורת, שהחלה עם תקופת המלכים ונסתיימה בחורבן מקדש שלמה על ידי נבוכדנצר השני בשנת 586 לפנה"ס. בתקופת זו נכללת גם תקופת מלכות שאול ודוד, שקדמה לבניית בית המקדש.
ממלכות ישראל ויהודה
תקופת הממלכה המאוחדת נסתיימה לאחר מלכות שלמה (928 לפנה"ס בקירוב). ירבעם בן נבט הביא לפרישת שבטי הצפון והקמת ממלכת ישראל. בירתה של ממלכת ישראל הייתה העיר שומרון, שהוקמה בימי המלך עמרי (881 לפנה"ס לערך).
לאחר חורבן ממלכת יהודה
רצח גדליה סיים את הפרק האחרון בתולדות היישוב היהודי בארץ ישראל בתקופת בית ראשון. עם הרצחו חוסלה התקווה שמן השארית שנותרה בארץ תצמח תקומה לישראל. משמעות היסטורית זו הונצחה לדורות בצום גדליה. אך קשה להניח שלא נותרו יהודים בבנימין וביהודה. ידוע שהבבלים ערכו מסע נוסף לארץ ישראל בשנת 582 לפנה"ס, לחמו בעמון ובמואב, והגלו אוכלוסייה נוספת מיהודה (יר' נב, ל; יוסף בן מתתיהו, קדמוניות היהודים י,ט,ו). באותה עת הוסיפו האדומים ושבטי הערבים לחדור לדרום יהודה.
ערפד מצוי
מאפיינים
הערפד המצוי נוהג לחיות במושבות של 20 עד 100 פרטים בדרך כלל, אך דווח אף על קבוצות של עד 5,000 פרטים. במושבות אלו יש קשרים חברתיים חזקים והערפדים מזהים זה את זה באמצעות ריח וקול. המושבות חיוניות להישרדותם של הערפדים המצויים, שכן ישנם לילות שבהם הם עלולים לא למצוא אוכל. במצב של מחסור במזון הערפדים מסוגלים להזין זה את זה בתהליך העלאת גירה, כך שערפד רעב יקבל מזון מערפד אחר במושבתו. לאחר יומיים ללא מזון, ימות הערפד.
יצחק פטרבורג
שירות צבאי
שירת בצה"ל משנת 1976, בשירות קבע עד שנת 1990, ומילא תפקידים של רופא אוגדתי באוגדה 252, סגן מפקד שירותי רפואה בפיקוד הצפון, מפקד רפואה ברצועת הביטחון בדרום לבנון אחרי מלחמת לבנון הראשונה, מפקד מרפאת המומחים של צה"ל בצריפין, וקצין מטה בריאות במנהל האזרחי בעזה. סיים את שירותו בצה"ל בדרגת סגן-אלוף.
ניהול כללי
ב-12 בדצמבר 2017 הודיע פטרבורג על פרישתו, מסיבות אישיות, מחבר הדירקטוריון של "טבע" בתוקף מיידי.
ריי מאר
ביוגרפיה
ב-2007 גילם את דמותו של בוב במחזמר שהועלה בסידני ומבוסס על סרט הקולנוע הרפתקאותיה של פרסילה, מלכת המדבר. בשנת 2010 החל לגלם את אותו תפקיד בהפקה המקבילה של תיאטרון פאלאס הלונדוני.
תותב
רגל תותבת
אחד התותבים הנפוצים בעולם הוא רגל תותבת. רגליים תותבות מסווגות הן על פי תפקודן והן על פי אורכו של החלק החסר של הרגל והמפרק המתפקד שמעל לקטיעה. יש רגליים תותבות שמחליפות רגל שנקטעה לאורך הירך או בברך עצמה, יש המחליפות רגל שנקטעה לאורך השוק ויש המחליפות רגל שנקטעה בקרסול. רגליים תותבות מותקנות לאנשים שאיבדו את רגלם כתוצאה מחבלה, למשל בשל תאונה או אירוע אלים, שעברו ניתוח קטיעה בעקבות מחלה כגון סוכרת, שעברו ניתוח קטיעה עקב פגם מולד ברגל או שנולדו בלא רגל (כ 5% מבעלי הגפיים הקטועות נולדו עם קטיעה).
יד תותבת
יד תותבת מודרנית (שאינה קוסמטית בלבד) יכולה לאחוז בחפצים, לשאת אותם ולשחרר אותם. תנועות האחיזה והשחרור של כף היד התותבת עשויות להיות נשלטות בעזרת רתמות, על ידי חלקים אחרים של הזרוע או על ידי הזרוע השנייה. הן עשויות להיעזר באנרגיית השרירים בלבד, בסוללות חשמליות או בשני מקורות האנרגיה גם יחד. את הרתמות אפשר לסדר כך, שכאשר המרפק מתיישר, או כאשר הכתף שולחת את הזרוע קדימה, כף היד התותבת נפתחת וכשהמרפק מכופף, או כשהזרוע מתקרבת לחזה, כף היד נסגרת. בעזרת רתמות ניתן גם ליצור מצב בו המשתמש יוכל לבחור מתי היד התותבת תחקה את פעולת היד השנייה.
טאהר ג'אות
טאהר ג'אות (בערבית: طاهر جاووت; בתעתיק מדויק: ط|טا|אه|הر|ר ج|ג'ا|אو|ווت|ת; בצרפתית: Tahar Djaout; 11 בינואר 1954 – 2 ביוני 1993) היה סופר, משורר ועיתונאי אלג'יראי. הוא נרצח על ידי מתנקשים בשנת 1993.
לונדון גאזט
הלונדון גאזט (באנגלית: The London Gazette) הוא העיתון המתעד הרשמי של ממשלת בריטניה. חלק מהפרסומים המתפרסמים בו הם פרסומי-חובה על פי החוק, ומועד פרסומם מהווה מועד מחייב (למשל לכניסת חוקים ותקנות לתוקף וכניסה לתוקף של תוארי אצולה). העיתון נוסד ב-7 בנובמבר 1665 בשם "אוקספורד גאזט" ולפיכך הוא ככל הנראה כתב העת הוותיק ביותר הנדפס באופן סדיר בממלכה המאוחדת. מו"ל העיתון הוא המשרד למידע ציבורי (Office of Public Sector Information) וזכויות היוצרים של פרסומיו שייכות לכתר. העיתון רואה אור באופן שבועי. עיתונים מתעדים נוספים של הממלכה הם הבלפסט גאזט והאדינבורו גאזט, הכוללים חלק מהפרסומים של הלונדון גאזט הרלוונטיים לצפון אירלנד וסקוטלנד, בהתאמה.
פיירו הסהרורי
הופעות הבכורה
לאחר 40 חזרות, שנברג וזהם (שלבשה להופעה בגדי ליצן בהתאמה לדמותו של פיירו) ביצעו את היצירה יחד עם האנסמבל ב-26 באוקטובר 1912 באולם קורלין-סאל שבברלין. התגובות ליצירה היו מעורבות. לדברי אנטון וברן, חלק מן הקהל שרק וצחק, אך לבסוף ההופעה הסתיימה ב"הצלחה לא מוחלטת". ביקורות נשמעו כלפי הטקסטים הקשים, שעליהן שנברג הגיב: "אם הם היו מוזיקליים, לאף אחד לא היה אכפת בכלל מהמילים. במקום זאת, הם היו שורקים את הלחנים".
חלקי היצירה ונושאיהם
1. Mondestrunken (שיכור מן הירח)
3. Raub (גנבה)
שנברג שהסתקרן מנומרולוגיה, משתמש במוטיב של המספר 7, כשכל קבוצת שירים מונה 7 שירים והאנסמבל (כולל המנצח) מורכב מ-7 אנשים. זוהי יצירתו ה-21 של שנברג והיא כוללת 21 חלקים, כשהיא בוצעה לראשונה ב-12 במרץ 1912. עוד מספר אשר משמש כמוטיב הוא 3 ו-13: כל פואמה כוללת 13 שורות, כשבכל פואמה, כל שורה ראשונה חוזרת פעמיים, פעם אחת באמצעה ופעם נוספת- בשורה האחרונה.
רובה בריחי
רובה בריחי (באנגלית: Bolt-action rifle) הוא סוג של רובה שמנגנון הטעינה שלו ידני. כדי לרוקן את בית הבליעה על המפעיל למשוך בריח לאחור, וכדי לגרוף כדור ממחסנית הרובה לתוך בית הבליעה עליו לדחוף אותו קדימה. לפני הירי יש לנעול את הבריח למקומו מאחורי הכדור, כדי שיישאר שם ולא יזוז בעקבות רתע הירי.
פגי קאס
ביוגרפיה
קאס נפטרה ב-8 במרץ 1999 ממצב של אי-ספיקת לב כשהיא בת 74. קאס הייתה נשואה לכומר ולמחנך יוג'ין מייקל פיניי ולא היו לה ילדים.
חוק טבע
לעיתים מבחינים בין המונח "חוקי הטבע" ל"חוקי המדע". לפי הבחנה זו, חוקי הטבע הם החוקים האמיתיים, בעוד שחוקי המדע הם הגרסאות המקורבות והחלקיות שלהם שהתגלו עד כה.
יהושע ענבל
פעילותו הספרותית
ענבל היה קשור לאבי חמיו, הרב אלתר פנחס גילרנטר, שהיה ראש ישיבת יחל ישראל, ורשם מפיו שמועות מהחזון איש והרב יצחק זאב סולובייצ'יק. כן השתתף בעריכת כתביו שיצאו לימים כסדרת ספרים בשם 'אלף בינה'.
פעילותו הציבורית
ב-2007 נתבקש על ידי פעילים מתחום ההחזרה בתשובה לכתוב תגובה לחומר הסברה של פעיל ליציאה בשאלה בשם ירון ידען, שאותו הכיר ענבל מתקופת לימודיו בישיבת כנסת חזקיהו, ובעקבות זאת הוקם האתר 'תיק ידען'. האתר כתוב בסגנון לגלגני.
ב-2009 ריכז ענבל את מאמריו בתחום התנגדות לביקורת המקרא, התנגדות לתורת האבולוציה, וביקורת על התרבות המערבית, באתר שנקרא 'האקדמיה ליהדות' ובאתר נוסף בשם 'מוצא החיים'. שלושת האתרים היו בתוך הפלטפורמה של הייד פארק, שנסגרה מאז. השתתף בוויכוחים בנושאים אלו במספר במות.
אבלי ציון
אורח חייהם של אבלי ציון
אבלי ציון מהווים תופעה מיוחדת במינה בתולדות ישראל בימי הביניים, שכן חבריה ניהלו תעמולה "ציונית" פעילה, וקראו לעליה המונית לארץ ישראל, שתזרז את בוא הגאולה. דבקותם בארץ ישראל בולטת על רקע המקום השולי שתפסה ירושלים בפעילות הרבנית באותו זמן, שהתמקדה בבבל. בראשם עמדו "נשיאים", שהתייחסו לבית דוד והיו צאצאיו של ענן בן דוד הנשיא. מספרם היה קטן, והם מנו כמה מאות בודדות.
איוואן קווייאר
קריירה
קווייאר נולד במרידה שבספרד, וגדל במועדון הנוער של ריאל מדריד. לאחר מכן שיחק בקבוצת הנוער של עיר הולדתו, מרידה, ואף ערך הופעה אחת בקבוצה הבוגרת ששיחקה בליגה השלישית בהפסד קבוצתו 0–1 לגרנדה.
באוגוסט 2008 חתם על חוזה לארבע שנים במדי ספורטינג חיחון. הוא השתלב בהרכב הראשון לאחר שהשוער הראשון של הקבוצה, סרחיו סאנצ'ס, ספג 19 שערים בארבעת המשחקים הראשונים של העונה. ב-14 בדצמבר 2008 ספג פציעה קשה בקרסול מתיקול של מגנה של אתלטיק בילבאו, קרלוס גורפגי, ונעדר מהמגרשים למשך ארבעה חודשים. באמצע נובמבר 2009 נפצע פציעה חמורה בברכו במהלך משחק אימון. הוא חזר לשחק רק ב-22 בספטמבר 2010, כשבאותו שבוע שיחקה הקבוצה שלושה משחקים בשבוע אחד, והמאמן החליט לתת מנוחה לשוער הראשון של הקבוצה, חואן פאבלו.
ריקוד חיק
מקור הריקוד
בשנת 1977 הפכו ריקודי החיק לפופולריים בסן פרנסיסקו, לאחר שאחד ממועדוני החשפנות איפשר לרקדניות לשבת ערומות על ברכי הלקוחות תמורת טיפ של 1 דולר. לאחר זמן מה הוגשה תלונה נגד בעלי המועדון, בטענה שריקוד חיק תמורת תשלום הוא בעצם סוג של זנות. בית המשפט של סן פרנסיסקו דחה את הטענה, דבר שגרם לעלייה נוספת בפופולריות של ריקודי החיק בעיר.
מחקרים
מחקר בריטי מצא שרוב רקדניות החיק היו מרוצות בעבודתן. לדבריהן, יש גמישות בשעות העבודה, התשלום נעשה באופן מיידי, ההכנסות גבוהות יותר מאשר בעבודות זמניות אחרות, וכמו כן יש לדבריהן "כיף בעבודה" והן נהנות להתרועע עם רקדניות אחרות ועם אורחי המועדון. עם זאת, המחקר חשף גם חסרונות רבים במקצוע זה: הרקדניות לא יכולות לדעת כמה כסף ירוויחו בכל שבוע; הן צריכות להסתיר את עיסוקן מידידים וקרובי משפחה; והן נאלצו להתמודד עם לקוחות גסי רוח ומטרידים. הרקדניות היו חשופות לעיתים קרובות להטרדה מילולית, וכן להיעדר זכויות עובדים, ונאלצו לשלם עמלות וקנסות גבוהים לבעלי המועדונים.
בישראל
בישראל היו מוצעים ריקודי חיק לאורחי כל מועדוני חשפנות.
באוגוסט 2018, המשנה לפרקליט המדינה לעניינים פליליים, שלמה למברגר, עדכן את גורמי האכיפה הרלוונטיים והמשטרה, כי "לאפ דאנס" נחשב בנסיבות מסוימות "מעשה זנות". כתוצאה מכך מועדוני החשפנות הושבתו לתקופה של כשבועיים. לאחר מכן הריקודים עברו למתכונת שונה ללא חיכוך עם המפשעה ("סייד דאנס" - Side Dance) ולעיתים ללא מגע עם הלקוח.
גרון (פירושונים)
ראו גם
}}
מדינת אורנג' החופשית
ההכרה מהבריטים וייסוד המדינה
למרות שעם הקמת הרפובליקה הדרום-אפריקאית לכאורה כבר זכו האפריקאנרים בעצמאותם והשיגו את יעדם, הם לא קפאו על השמרים. הם המשיכו לדרוש מהבריטים שליטה לא רק על השטחים מצפון לנהר הוואל, אלא גם לאלו שמצפון וממזרח לנהר האורנג'. לקראת סוף שנת 1853, החליטה בריטניה לדבוק ואף להעצים את מגמת ההשלמה שלה עם שאיפותיהם הלאומיות של האפריקאנרים. לכן, ב-23 בפברואר 1854, חתמו האפריקאנרים והאימפריה בטקס רב רושם בבלומפונטיין על אמנת נהר האורנג' (Orange River Convention), אשר הכירה בעצמאותם של האפריקאנרים גם על השטחים שבין נהר האורנג' לנהר הואל, ופירקה סופית את השלטון הצבאי הבריטי שהוכרז במקום שש שנים קודם לכן. במקביל לחתימת ההסכם, הוכרזה עצמאותה של מדינת אורנג' החופשית, כשנתיים לאחר הקמת המדינה האחות הגדולה ממנה מצפון, הרפובליקה הדרום-אפריקאית.
העשור הרביעי: לפני המלחמה
לאחר מותו של יוהנס ברנד ביולי 1888, הלכו אזרחי מדינת אורנג' החופשית למערכת הבחירות התשיעית לנשיאות מאז ייסוד המדינה. בבחירות נבחר פרנסיס רייץ, אשר החל לשמש בתפקידו ב-10 בינואר 1889.
אולפני יוניברסל פלורידה
מרכז ההפקה
מרכז ההפקה ("Production Central") הוא אזור המבוסס על תמה של הפקת סרטים. אזור זה כולל את המתקנים הבאים: מתקנים שהיו בעבר באזור הם:
ניו יורק
מתקנים שהיו בעבר באזור זה ואינם פעילים עוד:
עולם הילדים של וודי וודפקר
עולם הילדים של וודי וודפקר (Woody Woodpecker's Kidzone) הוא אזור המבוסס על דמותו של וודי וודפקר.
הוליווד
אזור זה מדמה את שדרות הוליווד ואת האתרים הידועים בעיר הוליווד כגון בית המרקחת של שוובס, הדרייב אין של מל, חנות הבראון דרבי. בין המתקנים באזור זה: מתקנים שפעלו בעבר באזור זה:
אירועים שנתיים
במהלך השנה נערכים בפארק מספר אירועים, חלקם כלולים במחיר הכניסה לפארק ועבור חלקם נדרש תשלום נוסף:
רוני וליטל
הסדרה עוסקת ברוני וליטל, אח ואחות תאומים בני 8, שיוצאים למסעות על מיטת פלאים מעופפת. בסדרה ישנו שדון רשע בשם "בילי שד" העומד בדרכם, קללתו האהובה של בילי השד היא "אשמדאי" אשר היא למעשה שם של שד מהקבלה, אך בכל צרה עוזרים להם חבריהם הטובים כדורי הצמר.
מחזור חיים לאימוץ טכנולוגי
מחזור חיים לאימוץ טכנולוגי (באנגלית: Technology adoption life cycle) הוא מודל מתחום הסוציולוגיה המתאר את התהליך של אימוץ או קבלה של מוצר חדש או טכנולוגיה חדשה, בהתאם למאפיינים הדמוגרפיים והפסיכולוגיים של קבוצה ספציפית.
רקע כללי
ממחקר שנערך על ידי אוורט רוג'רס (Everett Rogers), ניתן ללמוד שלא כל הצרכנים יאמצו מיד רעיון משבש או מוצר חדשני למרות היתרונות הברורים. לאורך שנים של מחקר, רוג'רס זיהה כמה תכונות אישיות שעוזרות להבין כיצד אנשים יקבלו חידוש טכנולוגי. מן המחקר עולה כי בני אדם מקבלים חידושים בדרכים הבאות:
התהום השיווקית
הוא מודל אשר הוצג לראשונה בספרו של ג'פרי מור (Geoffrey Moore) "התהום השיווקית – שיווק ומכירת מוצרים טכנולוגיים לצרכנים" (Crossing the Chasm: Marketing and Selling High-Tech Products to Mainstream Customers), ובו מוצגת הרחבה של המודל המסורתי של מחזור החיים לאימוץ טכנולוגי והתפשטות חידושים. מודל זה יצר מתודולוגיית תכנון חדשה בענפי היי-טק. מתודולוגיה זו מספקת כלים ותובנות להעברת מוצרים מתקדמים מאימוץ מוקדם לשווקים גדולים יותר.
אברהם סיוון
שירות צבאי
עם גיוסו לצה"ל התנדב סיוון לצנחנים והתקבל לסיירת צנחנים. עבר מסלול הכשרה כלוחם, קורס מ"כים חי"ר ולחם במלחמת יום הכיפורים. בהמשך השלים קורס קציני חי"ר ושימש כמדריך ירי וכמפקד ענף צלפים בבית הספר לחי"ר בבה"ד 3, ולחם במבצע ליטני ובמלחמת לבנון הראשונה. בהמשך שימש כמפקד בית הספר ללוחמה בטרור, כקצין מבצעים מיוחדים באוגדת איו"ש וכמפקדה השני של יחידת דובדבן. כמפקד היחידה הוביל סיוון מבצעים כנגד הטרור הפלסטיני באינתיפאדה הראשונה, ובהם חיסול חולית "הפנתר השחור" בעיר שכם. בתפקידו האחרון שימש כנספח צה"ל בקמרון. לאחר מכן עסק בייעוץ ביטחוני לממשלת קמרון. בשנת 2010 נהרג בהתרסקות מסוק בקמרון.
כוח (פיזיקה)
שתי ההגדרות הללו אינן "שקולות": במסגרת המכניקה הקלאסית לא ניתן להסיק אחת מהן מתוך השנייה. בעיה זו שהציקה לפיזיקאים מראשיתה, יושבה על ידי קבלתה כאקסיומה המבוטאת בעקרון השקילות של איינשטיין בתורת היחסות הכללית, לפיה מנוחה בשדה כבידה אחיד שקולה לתאוצה שלא בהשפעת שדה כבידה, עד כי צופה היושב בתא סגור לא יוכל להבחין באמצעות ניסוי תחת השפעת מי מהן הוא נתון.
למרות הבעייתיות הפילוסופית, תורת המכניקה של ניוטון הייתה מוצלחת ביותר באופן ניסיוני ופעלה כראוי לכל צורך מעשי, ולכן נתקבלה כנכונה במהירות רבה. רק בסוף המאה ה-19, בעקבות גילויים בתחום האלקטרומגנטיות והפיזיקה האטומית החלה להתערער נכונותה, והמכניקה היחסותית של אלברט איינשטיין מציגה את המכניקה הניוטונית כמקרה פרטי של תנועה במהירויות נמוכות. כוח משמש מושג מרכזי גם בתורת היחסות.
כליה
מבנה כללי
כל כליה עטופה בקופסית (Capsula fibrosa renis), הנחלקת לשני אזורים: קליפה חיצונית (cortex) וליבה פנימית (medulla). הקופסית עשויה רקמת חיבור סיבית חזקה ועטופה ברקמת שומן ("השומן שמסביב לכליה", Capsula adiposa perirenalis) – שכבת שומן זו ממלאה גם את הסינוסים של הכליה. את רקמת השומן עוטפת מחתלת (Fascia renalis) המקבעת את הכליה למקומה. פנימה יותר לכיוון חלל הבטן, נמצא הצפק הדופני (למעשה, הכליות אחוריות לצפק), וחיצונית יותר ולכיוון הגב, נמצאת שכבה שומנית נוספת (Corpus adiposum pararenale) העוטפת חיצונית את מחתלת הכליה. המחתלת עוטפת גם את בלוטות יותרת הכליה (בלוטת האדרנל). במקרים בהם שתי שכבות המחתלת לא מתחברות בחלקן התחתון, ייתכן מצב בו הכליות יצנחו כלפי מטה.
הכליה עצמה מורכבת בחלקה החיצוני מקליפת הכליה (Cortex renalis) ובחלקה הפנימי מלשד הכליה (או ליבת הכליה, Medulla renalis). הקליפה והלשד מכילים בעיקר נפרונים שהם יחידות התפקוד היסודיות של הכליה. לשד הכליה מורכב בעיקר מכתריסר מבנים דמויי פירמידה (Pyramides renales). רקמת קליפה הנמצאת בין הפירמידות מכונה עמודי הכליה (Columnae renales).
נמל התעופה הבין-לאומי האריסברג
נמל התעופה הבינלאומי הריסבורג משרת את דרום מרכז פנסילבניה כבר למעלה מ-100 שנה. החל משנת 1898 הוצב כאן חיל האותות של צבא ארצות הברית טיסות של חברות תעופה עברו לבסיס חיל האוויר לשעבר, ששמו שונה לשדה התעופה אולמסטד סטייט. שדה התעופה שונה לשדה התעופה הבינלאומי האריסבורג בשנת 1973. האדריכל ויליאם פריירה תכנן את המסופים החדשים, שהושלמו ב-1973.
יחסי אריתריאה–בורקינה פאסו
יחסי אריתריאה–בורקינה פאסו הם היחסים הדו-צדדיים שבין מדינת אריתריאה לבין בורקינה פאסו.
סמל מקסיקו
החיות
כשהאב דוראן הציג לראשונה את הנחש היה זה נחש מים. אף על פי כן, בשנת 1917 צויר עכסן במקומו בגלל היותו נחש נפוץ יותר באמנות הפרה-היספנית. הוא היה הנחש בשני הסמלים שהיו בשימוש בין השנים 1917 - 1968. בגלל דילמה זו עיצובו של הנחש בסמל המודרני לא דומה לשום זן של נחש אמיתי ומתבסס על מראהו של האל האצטקי קצלקואטל, עכסן עם נוצות של עוף קורוקו הדור.
מאיר פוזנר (מוזיקאי)
ארצות הברית
בשנת 1919 היגר פוזנר לארצות הברית, והחל לכהן כמנהל מוזיקלי ומנצח של מקהלת "חוג הפועלים" (ארבעטער רינג). בתפקיד זה כיהן עד מותו בשנת 1931. עבור מקהלה זו הלחין, עיבד ותזמר שירים רבים ביידיש למקהלה, לפסנתר ולתזמורת. חלק מעבודות אלו יצאו לאור על ידי חברת מטרו מיוזיק.
שיקגו בולס
הקבוצה זכתה בשש אליפויות, שלוש הראשונות בין העונות – ושלוש האחרונות בין העונות –. השחקן שנחשב לטוב ביותר בהיסטוריה של הכדורסל, מייקל ג'ורדן, שיחק את רוב הקריירה שלו בשורותיה, והוביל אותה לכל שש אליפויותיה.
אבו ג'ילדה
פעילותו הפלילית
מחמוד נולד בכפר טמון שבאזור ג'נין. בצעירותו פנה לדרך הפשע, ובשנת 1925 אף נעצר ונדון למאסר. בינואר 1933, לאחר שרצח שלושה מקרוביו בכפר, הפך לשודד דרכים. יחד עם אנשי כנופייתו נהג לארוב לעוברי דרך ולשיירות בשומרון, להתנפל עליהם ולשדוד אותם. משטרת המנדט הבריטי לא הצליחה ללכוד אותו בסבך השיחים, בגאיות ובנקיקי ההרים.
המושג שנקשר בשמו
בריאיון לדודו הלוי, מזכיר מחלקת הארגון של המשמרת הצעירה של המערך ועורך "רמזור", ביטאון המשמרת הצעירה של מפא"י, לוי אשכול הדביק את הכינוי "אבו ג'ילדה" למשה דיין, שגם הוא חבש רטייה, ורבים הלכו בעקבותיו וכינו את דיין בשם זה. כינוי זה גם הוענק ללוחם האצ"ל יוסף אבני.
אהרן יצחק זסלנסקי
הרב אהרן יצחק זסלנסקי (תרמ"ו, 1886 – ט"ז בחשוון תשל"ח, 1977) היה איש ציבור בירושלים. עורך הירחון התורני "שערי ציון", מזכיר ברבנות הראשית ובמועצה הדתית בירושלים, עורך ומחבר ספרים פורה.
ביוגרפיה
היה אב לשלושה בנים ושתי בנות. בניו הם ראובן שילוח והפסיכיאטר ד"ר אריה זסלני. בשנת תש"ך (1960), לאחר מות בנו ראובן, הוציא לזכרו את הספר "יחי ראובן", ובשנת תשכ"ה (1965), במלאת חמש שנים למותו, הוציא ספר נוסף לזכרו, "מי השילוח". בשנת תש"ל (1970) הוציא ספר שו"ת וקרא לו בשם "פני אריה" לזכר בנו אריה, שמת שנתיים לפני כן.
ברוך שלום הלוי אשלג
משנתו החברתית
מכיוון שהאדם בעולמנו מושפע ללא הרף מהסביבה שבה הוא נמצא, ומהערכים של החברה שבה הוא נתון, וחופש הבחירה שלו אליבא דאשלג, מצומצם ביותר, כמעט רק לבחור בסביבה שתשפיע עליו את הערכים אותם הוא יקבל, חשיבות חברת האדם תופסת מקום מרכזי במשנתו. מכיוון שאין דרך ללמד תורה ומצוות ל"גוי" - כלומר לאדם השקוע באהבה עצמית, נותר לצדיק ללמד את אותם אנשים רק את ה"חכמה". הרב אשלג מסביר על פי דרך אביו, שהדרך היחידה שבה ניתן לקיים במלואה את מצוות ואהבת לרעך כמוך, כלומר, דאגה לקיום הזולת יותר מאשר הטיפול החיוני בעצמו, היא רק במצב שעם ישראל כולו נתון באהבה זו האחד לשני, דרך קיום המצוות מתוך ראיה זו של מרכזיות "ואהבת לרעך כמוך". מתוך כך, ומכיוון שהדרך הרוחנית משולה לחבל דק מאוד עליו פוסע האדם לאורך זמן רב, תוך שעליו להישמר מנטות לימין הקו או לשמאלו, חשיבותה של חברת האדם מקבלת משנה תוקף.
גשר המיתרים
הגשר משמש למעבר הרכבת הקלה בין רחוב יפו לשדרות הרצל, וכן למעבר הולכי רגל, ובנוסף תוכנן כסמל חדש לעיר ירושלים.
הפתן השחור
עונה שלישית (1987) - Blackadder the Third
זירת ההתרחשות - אנגליה בתחילת המאה ה-19, תקופת העוצרות של הנסיך ג'ורג' הרביעי. כאן, בלקאדר הוא המשרת האישי של הנסיך. שישה פרקים בני חצי שעה.
רחת לוקום
ההיסטוריון הסקוטי ריי טאנהיל טוען שרחת לוקום התפתח מ"אחביסה" הפרסי, שהוא ממתק דמוי ג'לי.
שחמט 960
יתרון המהלך הראשון
יש המציעים שכל משחק של שחמט 960 יכלול שני משחקים באותה עמדת פתיחה כאשר בין משחק למשחק השחקנים מחליפים צדדים, וזאת על מנת לבטל את יתרון הלבן במקרה של עמדת פתיחה לא מאוזנת.
דובניום
דּוּבְּנִיוּם (באנגלית: Dubnium), הידוע גם בשם האניום (Hahnium), הוא יסוד מלאכותי ממתכות המעבר שסמלו הכימי Db ומספרו האטומי 105. זהו היסוד השני בקבוצת היסודות העל-כבדים וה-13 בסדרת היסודות הטרנס-אורניים. הדובניום רדיואקטיבי ביותר, ולאיזוטופ היציב ביותר שלו, 268Db, זמן מחצית חיים של קצת יותר מיממה, דבר המקשה מאוד על חקר היסוד.
הקדמה
גרעיני האטום הכבדים נוצרים בתגובות היתוך גרעיניות שמאחות שני גרעינים שונים בעלי גודל שונה זה בזה. ככל שההפרש בין המסות של שני הגרעינים המגיבים גדול יותר כך קיים סיכוי גדול יותר שיעברו היתוך. גרעיני האטום הכבד יותר מבין השתיים הופכים למטרה, ומופצצים באלומת חלקיקים של גרעיני האטום הקל יותר. שני גרעינים יכולים לעבור היתוך גרעיני רק אם הם קרובים מספיק זה אל זה. באופן טבעי, גרעינים (שמטענם הוא חיובי), דוחים זה את זה דחייה אלקטרוסטטית. הכוח החזק יכול להתגבר על דחייה זאת, אך רק כשהגרעינים במרחק זעום זה מזה. לכן אלומת הגרעינים מואצת למהירות של כעשירית ממהירות האור, על מנת ליצור מצב בו הדחייה האלקטרוסטטית היא אפסית ביחס למהירות האלומה, וחלקיקי האלומה יוכלו להתקרב מספיק למטרה. למרות זאת, רוב הגרעינים שייתקרבו זה לזה יישארו ביחד במשך כ 10^{-20} שניות ואז יפרדו (לא בהכרח באותו הרכב כמו לפני התגובה), במקום לעבור היתוך וליצור גרעין אחד, וככל שהגרעין אותו מנסים לייצר כבד יותר, כך הסיכוי שהגרעינים יעברו היתוך קטן.
דיווחים על גילוי
הדיווח הראשון על גילוי יסוד 105 היה של המכון המאוחד למחקר גרעיני (JINR) הממוקם בדובנה, במחוז מוסקבה, רוסיה, באפריל 1968. המדענים הפציצו גרעיני 268Am באלומת יוני 22Ne, ודיווחו על קרינות אלפא באנרגיות של 9.4MeV (עם ) ו-9.7MeV (עם ), ואחריהן קרינת אלפא שדומה לזו של האיזוטופ 256103 או 257103. בהתבסס על השערות תאורטיות ושתי דעיכות האלפא שבאו לאחר מכן, המדענים שייכו את שתי הדעיכות הראשונות ל-261105 ו-260105 בהתאמה.
מחלוקות על שם היסוד
המעבדה הלאומית לורנס ברקלי התנגדה לדוח זה בטענה כי הנתונים מהמכון המאוחד למחקר גרעיני הוערכו יתר על המידה בדוח, וכי המכון המאוחד למחקר גרעיני הצליח להראות באופן חד משמעי שהם הצליחו לייצר את יסוד 105 רק כשנה אחריהם. מנגד, המכון המאוחד למחקר גרעיני ומרכז הלמהולץ למחקר יונים כבדים קיבלו את החלטות דוח זה.
גולן בר לוי
גולן בר לוי (נולד בשנת 1967) הוא קצין צה"ל במילואים בדרגת אלוף-משנה. כיהן כמפקד יחידת דובדבן, לאחר מכן עבר לחיל החינוך.
משפחת האדם
הרקע לתערוכה
קיימת טענה כי סדר יום פוליטי עמד מאחרי סדרות הצילומים מרחבי העולם שהופיעו במגזינים בשנים שלפני התערוכה. אותן שנים היו שנות המלחמה הקרה ועורכי המגזינים ניסו לקלוע לטעם הציבור ולהציג את הדמוקרטיה כשיטה העדיפה על המשטרים הקומוניסטיים. הצגת חיי היומיום בארצות הברית לעומת חיי היומיום במדינות אחרות הפכה למעשה לטענה נוספת לעליונות האמריקאית.
אירלנד במשחקים האולימפיים
היסטוריה
אולימפיאדת מלבורן (1956) הייתה פורה במיוחד עבור המשלחת האירית. רון דלייני זכה במדליית זהב בריצת 1500 מטר, והוא אף קבע שיא אולימפי במרוץ זה (3:41.2 דקות). המתאגרף פרד טיידט זכה במדליית כסף, ושלושה מתאגרפים נוספים זכו במדליות ארד: אנתוני ביירן, פרד גילרוי וג'ון קולדוול. בעשורים הבאים הגיעו האירים להישגים מעטים, ובחמש האולימפיאדות שנערכו בין 1960 ל-1976, היה המתאגרף ג'ים מק'קורט, שזכה במדליית ארד באולימפיאדת טוקיו (1964) לאירי היחיד שעמד על הפודיום. האתלט אימון קוגלן היה קרוב לזכייה במדליה באולימפיאדת מונטריאול (1976), כשסיים במקום הרביעי בריצת 1500 מטר.
באולימפיאדת ריו דה ז'ניירו (2016) הצטמצמו הישגי האירים לשתי מדליות כסף: השייטת אנאליז מרפי (בדגם לייזר רדיאל וצמד החותרים האחים גארי ופול או'דונובן, בסירות קלות. בתחרות המקבילה לנשים סיימו שינייד לינץ' וקלייר לאמב במקום השישי. באתלטיקה, סיים תומאס באר במקום הרביעי בריצת 400 מטר משוכות, וההלך רוברט הפרמן סיים במקום השישי בהליכה ל-50 ק"מ. נטליה קויל סיימה במקום השביעי בקרב חמש מודרני, הקופץ למים אוליבר דינגלי סיים במקום השמיני בקפיצה מ-4 מטר, ונבחרת הרכיבה רשמה הישג דומה באיוונטינג. המתאגרפים לא הצליחו לשחזר את הישגיהם מלונדון. מייקל קונלן וסטיבן דונלי הודחו בשלב רבע הגמר, ואילו האלופה האולימפית מלונדון, קייטי טיילור, הודחה כבר לאחר הקרב הראשון.
בודהיזם
בודהיזם היא הדת הרביעית בגודלה בעולם, ומספר המאמינים בבודהיזם נאמד ביותר מ-500 מיליון, כ-7% מאוכלוסיית העולם. היא מהווה רוב בקמבודיה, בתאילנד, במיאנמר, בבהוטן, בסרי לנקה, בלאוס ובמונגוליה.
חיי הבודהה ורעיונותיו
בודהה גילה דרך חדשה שאינה סגפנות ואינה נהנתנות ועל כן כינה אותה "דרך האמצע". בעזרת מדיטציה הוא גילה כיצד ניתן למגר את הסבל, ולהשתחרר ממצב התודעה של הסמסרה למצב התודעה של הנירוואנה. את הדרשה הראשונה שלו הנקראת "הנעת גלגל הדהרמה" נשא בפני אותה חבורה של פרושים אשר נטש לא מכבר, בפני 5 אנשים בסה"כ. בתקופה בה חי הבודהה תושבי הודו דיברו בניבים של סנסקריט הקרובים זה לזה ולכן היו יכולים להבין האחד את השני ודרשן נודד כמו בודהה היה יכול לעבור ממקום למקום ולדרוש בשפה המוכרת לו ומובנת על ידי האחרים. לצפון הודו הגיעו באותה תקופה כוחותיו של דריווש הראשון והביאו עמם רעיונות חדשים, הן רעיונות השאובים מהמסורת הפרסית והן רעיונות שחלחלו מיוון. רעיונות אלו גרמו לאנשים רבים לבחון מחדש אמונות ודעות ובאותה תקופה נולדו בהודו פילוסופיות חדשות. כך למשל אחת מהן, הג'ייניזם, שרדה במקביל לבודהיזם עד ימינו אנו. ואחרות נעלמו עם השנים, כמו האג'יווקא שנעלמה במהלך המאה ה-14.
התפשטות הבודהיזם
במאה ה-3 לפנה"ס. הקיסר ההודי אשוקה, הפך לבודהיסט, דבר שהפך את הבודהיזם לדת פופולרית קיסרותו. הוא בנה מונומנטים לזכרו של בודהה ברחבי הודו ושלח מסיונרים להפצת הבודהיזם בין היתר במערב אסיה, דרום-מזרח אסיה, מרכז אסיה וסרי לנקה.
כללי התנהגות
הבודהיסטים מתבקשים לשמור על מספר כללי מוסר, שהפרתם אינה עולה בקנה אחד עם הדרך. כללי המוסר אינם צווים שניתנו על ידי כוח עליון, אלא עקרונות פשוטים שלהם שתי מטרות: לאפשר חיי חברה שיתופיים התומכים בתרגול הדרך הבודהיסטית, ושמירה על איזון פסיכולוגי פנימי. כל אדם יכול לקחת על עצמו דרגות שונות של תרגול: חמישה כללים, שמונה, עשרה או נזירות מלאה, בה יש מעל מאתיים כללים. על אף שמסורות נזירות בודהיסטיות שונות נבדלות בתרגול אורח החיים ובכלליו, ישנם כללי יסוד המשותפים לרובן:
בודהיסטווה
בדיוק כפי שהשמש זורחת ומאירה את כל כדור הארץ ללא איפה ואיפה, כך מתרגלי המהייאנה צריכים לפעול למען כל היצורים החיים, ועליהם לפתח גישה הוליסטית, לפיה הסבל האישי קשור בסבל הקולקטיבי. למעשה מדובר בביטוי של עקרון החמלה, אשר כאמור ניצב במרכז זרם המהאיאנה, ומהווה תנאי הכרחי בדרך להשגת הארה שלמה. בודהיצ'יטה וחמלה הן הבסיס והמקור של כל הטוב והנירוואנה (החירות, השחרור מהסבל).
הקהילה הבודהיסטית
הקהילה הבודהיסטית רואה באורח החיים שאימץ הבודהה, אורח חייו של נזיר פרוש, את הבסיס האידיאלי לאימון רוחני. אולם, הנזיר (או הנזירה) הבודהיסטי תלוי בנדיבות של החברה כדי להשיג את צרכיו החומריים: מזון, ביגוד ומחסה. על כן, מאז ימיו של הבודהה תפסה הקהילה הבודהיסטית את החברה התומכת בנזורה כממשיכה את דרכו של הבודהה ומקיימת את המסר שלו. הקהילה הבודהיסטית אם כן, נחלקת עד היום לשתי קבוצות חברתיות: נזירים ונזירות (בְּהִיקְהוּ ובְּהִיקְהוּנִי) ובעלי ובעלות בית (אוּפַּאסַקַה ואוּפַּסִיקַא) שתומכים בהם. הנזירים מתווכים את התורה הבודהיסטית לבעלי הבית וקבוצה של נזירים (סַנְגְהֵה) בקהילה נחשבת לברכה גדולה. הנזיר הוא אדם שוויתר על החיים כ"בעל בית" לטובת אורח חיים ממוקדים ועבודה דתית-רוחנית כדי להכחיד את הסבל עליו הורה הבודהה. אורח חיים זה כולל לימוד כתבים בודהיסטים, תרגול מדיטציה וכללי מוסר נוקשים. בתקופת הבודהה ההסמכה לנזירות נעשתה על ידי טקס פשוט שערך הבודהה וסימל את עזיבת הבית וההסמכה לנזירות כאחד. עם השנים נוצרו שני טקסים. הראשון הוא טקס עזיבת חיי הבית ההופך את המשתתף בו לנזיר טירון. ברוב המסורות הנזיר הטירון מגלח את ראשו, נוטל גלימה (שצבעה משתנה בהתאם למסורת) ומתחייב לעשרה נדרים. השני הוא טקס ההסמכה המלאה לנזיר והוא כרוך בהתחייבות לעוד למעלה ממאתיים כללים נוספים (בהתאם למסורת הנהוגה במקום), חלקם נחשבים לחמורים יותר וחלקם - לחמורים פחות.
תוכן
הדרך הבודהיסטית ייחודית באופן התייחסותה לשאלת ה"עצמי"; להבדיל מתורות אחרות (הן מערביות והן מזרחיות) אשר עסקו עיסוק רב בשאלה זו באותה העת, טען הבודהה כי עיסוק בשאלות הנוגעות לקיומו או לאי קיומו של העצמי מהווה הצמדות ומכשול. אחת משלוש התובנות אליהן מבקש להגיע המתרגל הבודהיסטי, היא התובנה הנקראת "אנטה" (בסנסקריט: "אנאטמן"), שפירושה "אין-עצמי" או "אין-אני". זהו רעיון דק ועדין, המצביע על כך שלאף אובייקט (פיזי או מנטלי) אין מהות פנימית, או מרכיב יסודי וקבוע שניתן להגדיר כ"עצמי". ה"עצמי" הנתפש על ידי ההכרה הוא רק "עצמי-לכאורה" - תהליך חסר ממשות, ואשליה הנוצרת מתוך הזדהות, היאחזות, ותפישת-שווא של המציאות האולטימטיבית.
אסכטולוגיה
בדומה לאלמנטים נוספים בבודהיזם, גם האסכטולוגיה הבודהיסטית אינה אחידה. באחד מהטקסטים האסכטולוגים המוכלים בקאנון הפאלי מתוארת תקופה בה תורתו של הבודהה תשכח לחלוטין מהעולם, תקופה בה המין האנושי יתרדר להתנהגויות המזיקות ביותר לפי הבודהיזם, תאוות בצע, תאוות בשר, אלימות ועוני. לפי הקאנון הפאלי בזמן שפל זה תופיעה המאיטְרֵיַה, המכונה גם "הבודהה של העתיד", שתגלה מחדש את הדהרמה הבודהיסטית מחדש ותתקן את העולם.
חצי האי בטהובן
חצי האי גובל בצידו הדרומי במדף הקרח באך, ובצידו הצפוני במדף הקרח וילקינס.
לקריאה נוספת
• A. J. Cook and D. G. Vaughan, Overview of areal changes of the ice shelves on the Antarctic Peninsula over the past 50 year, The Cryosphere, 4, 77–98, 2010 www.the-cryosphere.net/4/77/2010/
אנרגיה
המונח
האקדמיה ללשון העברית הציעה בשנת 1930 את המילה מֶרֶץ במקביל למילה אנרגיה, אך זנחה מילה זו כעבור עשור.
דוד לוריא
קורות חייו
בהיותו בגיל ארבעים נפל רבי דוד קורבן לעלילה. במסגרת עלילה זאת זויפו מספר מכתבים בשמו וכן פסקאות בפירושו על פרקי דרבי אליעזר. בפסקאות אלו קרא כביכול רבי דוד למרד נגד שלטון הצאר הרוסי. רבי דוד נכלא למשך כשישה חודשים בהם שהה במבצר שליסלבורג. בסוף תקופה זאת יצא זכאי במשפטו וטוהר מאשמת הסתה למרד בשלטון הרוסי. על פי האנציקלופדיה העברית ואנציקלופדיה יודאיקה הסיבה לעלילה זאת נעוצה, ככל הנראה, בסכסוך בין משפחות בעיר ביחוב.
בגיל חמישים ושמונה, בה' בכסלו שנת ה'תרט"ז (15 בנובמבר 1855), נפטר לאחר מחלה קשה.
ג'ים קרטר
ביוגרפיה
קרטר הופיע במחזה "The Infernal Machine" מאת ז'אן קוקטו בתיאטרון ליריק בהמרסמית' לונדון, לצדה של מגי סמית' ובבימויו של סיימון קאלו. ב-1985 שיחק במחזה "The Passion" מאת ויליאם "ביל" בריידן בתיאטרון הלאומי.
עיט שירותי תעופה ותיירות
אירועים
ב-30 באוקטובר 2012 המריא משדה דב מטוס החברה מדגם שורט 360 לטיסה שגרתית לראש פינה. לאחר ההמראה נפער חור ברצפת המטוס בגודל של כ-30 ס"מ, והטייס שב על עקבותיו ונחת בשדה דב.
לוקהיד U-2
לידת הפרויקט
תוכנית אחת שלא יצאה לפועל הייתה הסבת מטוס B-57, שהיה בתורו נגזרת של האינגליש אלקטריק קנברה מבריטניה, לצילום בגובה רב. תוכננה נגזרת מיוחדת של המטוס שיועדה לריגול בלבד, בשם RB-57, שהייתה מגיעה לגובה 67,000 רגל. את התוכנית יזם ריצ'רד לגהורן מחיל האוויר האמריקאי, שהיה אחד התומכים בגישה שמטוס ריגול צריך להיות מיועד לריגול בלבד ללא הכבדה נוספת. כאשר ניסה לגהורן לאשר את התוכנית, היא נפסלה כיוון שהמטוס לא עמד בדרישות של מטוס צבאי – חימוש, עמידות וכן נסע. כשנה מאוחר יותר התוכנית אושרה לאבטיפוס. הצעה אחרת שנפלה הייתה ספינת אוויר איטית לשיוט בגובה 90,000 רגל.
כל הגורמים האלו לבסוף גרמו לכך שבתאריך 23 בנובמבר 1954, הנשיא אייזנהאואר נתן בידי ה־CIA אישור ותקציב שחור לפרויקט שנקרא AQUATONE, לפיתוח ותפעול טייסת ביון, וסוכם שחיל האוויר יסייע ככל שנדרש. זאת אף על פי שהמנהלים של שני הארגונים התנגדו לעקרונות התוכנית. המטוס הנבחר נקרא עוד CL-282, שהוחלף לשם U-2 עם מסירת הדגם הראשון. החברה שנבחרה לתכנן ולייצר את המטוס הייתה לוקהיד, שם הטילו את המשימה על סדנת הבואשים בראשות קלי ג'ונסון.
שלב הפיתוח
הדרישות העיקריות מהפרויקט היו פשוטות אך מאתגרות. לוח הזמנים היה צפוף מאוד: אספקת מטוס ראשון בתוך 8 חודשים, עד יולי 1955. המטוס נדרש למהירות של 460 קשר או 0.8 מאך בגובה שיוט של 73,100 רגל (כאשר מכל הדלק ריק ברובו), טווח טיסה בין־יבשתי ויכולת נשיאת מטען של 200 ק"ג. המטוס תוכנן על בסיס מנוע פראט אנד ויטני J-57.
פעילות מבצעית
לאחר שהסובייטים החלו לפתח טילי קרקע־אוויר המסוגלים להגיע לגובה הטיסה של ה־U-2, מטוס הריגול הוחלף ב־SR-71, המכונה "ציפור שחורה", למטרת איסוף מודיעין. עם זאת, גם במלחמות מאוחרות יותר, כגון מלחמת המפרץ, שימש ה־U-2 לאיסוף מודיעין וממשיך בזאת אף כיום.
קרונה (קומיקס)
ביוגרפיה בדיונית
קרונה שב למצבו הקודם בעזרת הכוח שבטבעת המיסטית של הגרין לנטרן מתור הזהב אלן סקוט, אך שוב חוזר למצב אנרגיה בידי שומרי היקום. לבסוף, קרונה מוחזר לצורתו המקורית בידי נקרון ומנסה להרוג את כל השומרים.
מלחמת הפקחים הירוקים
כאשר הזר לוכד את הישויות בכך שהוא קורע את מארחיהן מעליהן, הוא מתעמת מול ג'ורדן. הדמות מזדהה כקרונה, וכי התחבושות העוטפות אותו עוזרות לרפא את גופו לאחר שניזוק במפגשים קודמים. הוא מספר שלפני שגורש בידי שומרי היקום, הוא טיפל והגן על הישויות, ולפיכך יכול לשלוט בהן וביכולות שלהן. הדבר מסביר כיצד הוא ידע היכן למצוא את ישות התאווה הכתומה. למרות שילוב כוחותיהם של השומרים החדשים, קרונה מצליח להדוף אותם בעזרתו של אופידיאן. הוא אף מגלה מאופידיאן את מיקומו של "הקצב", ישות הזעם האדומה, אותו הוא מחלץ מסוללת הכוח של אטרוסיטוס. או אז, הוא משחרר את מלוא עוצמתן של הישויות ומביס את השומרים החדשים. ללא כל סיבה נוספת להישאר בכדור הארץ, קרונה עוזר, עם הישויות מאחוריו.
כוחות ויכולות
כאנטרופי, קרונה עשוי מחומר אנטי-אנרגטי ומסוגל לספוג אחרים לתוך גופו והפיכתם לאנטי-אנרגיה, מה שהוביל ליצירתו של צבא אנטי-אנרגטי שתחת שליטתו. במהלך אירוע הקרוסאובר JLA/Avengers, שבהם קרונה החזיק בכוחם של היקומים אותם השמיד, הוא הביס בקלות את הגראנדמאסטר ואת גלקטוס.
צבי גורן
ביוגרפיה
גורן נולד וגדל בתל אביב, בנם של שבתאי וזהבה גורן. למד בתיכון עירוני א'. מגיל צעיר נמשך לתיאטרון וכבר בגיל 17 החל לשמש מדריך בחוג "הבימה" לתיאטרון.
בסוף שנות ה-60 הצטרף לצוות קול ישראל ושם עבד ככתב, עורך ומפיק. בין השאר ככתב תוכנית החדשות "היום הזה - יומן ערב". אחר כך הצטרף ל שהייתה אז בראשיתה, ונמנה עם ראשוני העיתונאים במחלקת החדשות. התחומים שבהם התמקד בעבודתו בטלוויזיה היו לרוב נושאי תרבות ואמנות. כמו-כן, הפיק ערך וביים, לעיתים בשיתוף אחרים, שורה ארוכה של כתבות וסרטי תעודה ששודרו בטלוויזיה הישראלית לאורך השנים. בין השאר, ערך כתבת מורחבת על תחרות הפסנתרנים ע"ש ארתור רובינשטיין, וסרט תיעודי על להקת "בנזין".
ב-1983 עבר גורן מהטלוויזיה הישראלית לגלי צה"ל, שם שימש כעורך ותוכניות ומשדרים ומנהל מחלקת החדשות של גלי צה"ל במשך כשנה וחצי. אחר כך שב לטלוויזיה הישראלית ושימש כעורך במחלקת החדשות, כתב, מפיק ובמאי תוכניות תעודה.
בשנת 2003 נעשה למבקר אמנויות הבמה של אתר האינטרנט "הבמה", במסגרתו סיקר מאות מופעי תיאטרון, מחול ואופרה כמעט שני עשורים.
צדק מתקן בדיני הנזיקין
עקרון הצדק המתקן (באנגלית: corrective justice) הוא מונח השייך לתחום האתיקה (תורת המידות). מטרת האתיקה היא לספק תשובה על שאלות כגון "מהו טוב?" "מה ראוי?" בצורה מתודית. המונח "צדק מתקן" זכה להגדרה על ידי אריסטו: ביוונית המונח צדק (sikaion), הוא חלוקה לשני מקטעים שווים. מקטע אחד מייצג את מצבו של המזיק, והשני מייצג את מצבו של הניזוק. המצב התקין הוא כשאכן שני המקטעים שווים בגודלם, אולם כאשר נגרם נזק "שאינו צודק" מופר השוויון, וחלק מהמקטע של הניזוק, המייצג את היקף הנזק או ההפסד, מתווסף למקטעו של המזיק כרווח.
כללי
באופן כללי, קולמן תולה את חוסר האחידות של גישות הצדק המתקן בכך שמושג צדק מתקן טומן בחובו מטען מוסרי, שמזמין ריבוי עמדות בדבר תוכנו. זאת לעומת גישת הצדק המחלק שלא דורשת דיון מוסרי הנתון לסובייקטיביזציה, אלא ניתנת לנימוק וניתוח בכלים אובייקטיביים, ולהוכחה תוצאתנית. עם-זאת, לפי קולמן, הבעייתיות היא פיקטיבית, משום שלא אמורה להיות תשובה אחת לתוכנו של הצדק המתקן. צדק מתקן ראוי להיות מסגרת רעיונית שלתוכה ניתן "ליצוק" תוכן נורמטיבי המשתנה לפי אמות המידה של הקהילה והחברה. קולמן מבחין לצורך כך בין אובייקטיביזם "חזק", אובייקטיביזם "חלש", וסובייקטיביזם: האובייקטיביזם ה"חזק" קובע כי התשובה לשאלה "מה נכון" היא בלתי-תלויה באמונתם של גורמים אנושיים ("human practice") ועומדת בפני עצמה. מושגים הם אובייקטיביים, כשקיומם אינו מותנה ביחס של בני האדם אליהם. הסובייקטיביזם לעומת זאת קובע כעקרון שהתשובה ל"מה נכון" משתנה בהתאם להשקפה אינדיבידואלית. את האובייקטיביזם ה"חלש" ניתן למקם על מקום כלשהו באמצע הסקאלה שבין השניים הראשונים : מושג הוא אובייקטיבי, במובן שאינו תלוי בהשקפה אינדיבידואלית של אדם זה או אחר, אך זהו אובייקטיביזם "חלש", במובן שאינו מנותק לחלוטין מתפיסה אנושית, אלא דווקא נקבע על ידי ערכי תרבות, חברה, שפה, ובכך הוא משתנה מחברה לחברה ומקהילה לקהילה. למושג שהוא "אובייקטיבי חלש" בקשר לשאלה "מה נכון?" אין "עמידה" בזכות עצמו אלא ש"עמידתו" משתנה בהתאם לחברה בה הוא קיים. כדוגמה לכך ניתן להביא קניבליזם: בעוד שבחברות מסוימות הוא נהוג ומקובל, חברות אחרות מתייחסות לכך כאל טאבו מוחלט.
גישתו של ארנסט ויינריב
למעשה, מושג ההתאמה קיים גם במונחים "זכות" ו"חובה". הצמדים של זכות או חובה הרלוונטיים למושג ההתאמה, לגביהם יכול להיות מופעל קונספט ה"צדק המתקן", הם הצמדים בהם זכות התובע היא הבסיס לחובת הנתבע. בצמדים אלה, לתובע יש זכות מסוימת, ועל הנתבע מוטלת החובה שלא להפריע לזכות זו.
תפיסה זו גם עולה בקנה אחד עם עמדת קאנט וממשיכיו במסורת "הזכות הטבעית". במסגרת מסורת זו, זכויות וחובות הן התגלמותו המשפטית של מושג ה"אישיות". האישיות בה מדובר, אינה האישיות הפסיכולוגית, אלא האישיות הנורמטיבית. תפיסה זו אומרת שבמשטר של חבות, על אף שקיים בהם פוטנציאל של תכליתיות, הצדדים אינם נמצאים תחת חובה לפעול למען שום תכלית ספציפית, אף לא הנאצלת ביותר. לפיכך, כל החובות המוטלת על ה"אישיות" אינן אלא תמונת ראי של זכויות של אחרים.
למעשה, ויינריב טוען שגישת הצדק המתקן היא הבסיס התאורטי לפרקטיקה המוכרת של חבות, והחבות של הנתבע היא תמיד החבות לתובע בהתאמה. לכך, ההתאמה היא הנוסחה האבסטרקטית למבנה "הצדק המתקן". ההתאמה, לפיכך, יכולה לשמש כאמת מידה ובסיס לבחינה של הסדרים חוקיים מבחינת הצדק המתקן. כדוגמה לשימוש זה במונח ההתאמה, מציג ויינריב את פסילת הסטנדרט הסובייקטיבי לעניין החבות ברשלנות, כיוון שסטנדרט זה, מייחס חשיבות לתום ליבו של הנתבע (ללא התאמה לתובע). מכך עולה, שהצדק המתקן, על ידי השימוש במונח ההתאמה, מכפיף את הפרקטיקה של חבות (נזיקית במקרה זה), להשפעות הנורמטיביות של המבנה התאורטי של חבות, הבנוי על בסיס מושג ההתאמה. הצדק המתקן, הנתפס במובן זה (שבבסיסו ההתאמה), הוא רעיון אינטגרטיבי, המציג אפשרות לעקביות במערכת של חבות. בהיותו המתאם היחיד בין "אי-הצדק" לתיקונו והבסיס הבלעדי לחבות הנתבע לתובע, אין הוא משאיר מקום לחוסר עקביות. כך מהווים התובע והנתבע גורמים ברצף משפטי אחיד, בו נוכחות האחד היא רק דרך נוכחות השני ובהתאמה. נוסף על כך הוא, שכל היחסים במשפט הפרטי נתונים לדרישות ההתאמה ולכן, העקביות מובטחת לא רק במסגרת יחסים ספציפית, אלא חובקת את כל מערכות היחסים, והיחסים ביניהם.
הפסיקה בארץ
עם-זאת, כפי שניתן לראות, גם השופט חשין מתקשה לתת את הבכורה הבלעדית לצדק המתקן ומכיר בכך שיש להתחשב גם בשיקולים כלכליים.
בצלאל נרקיס
ביוגרפיה
נולד בירושלים לנסיה ולמרדכי נרקיס, שהיה מנהל בית הנכות בצלאל.
המשיך את לימודיו האקדמיים באוניברסיטת לונדון, בתולדות האמנות. היה מרצה לתולדות האמנות באוניברסיטה העברית בשנים 1964–1972, אחר כך כיהן כראש החוג לאמנות. בשנת 1979 הקים את המרכז לאמנות יהודית באוניברסיטה העברית בירושלים, ועמד בראשו משנת 1979 עד שנת 1990. כמו כן עמד שנים רבות בראש הקתדרה לאמנות באוניברסיטה העברית.
וואקלאו
הוואקלאו היה טורף בינוני בגובה 40 סנטימטרים ובמשקל של 30 עד 56 קילוגרם שדמה במראהו לאריה הכיס והיה בעל קשר רחוק לוומבטיים. מבנה שיניו גם מזכיר שיניים של וומבט ואף על פי שהיה מיועד לחיתוך ושיסוע טרף כשהשיניים הטוחנות שלו היו בעלות כתרים גבוהים וכמה מהמלתעות היו חסרות. הגולגולת הייתה מעט יותר ארוכה מזו של אריה הכיס, אך דמתה לו מאוד. יונק זה היה בעל עוצמת נשיכה גבוהה בכוח של 139 ניוטון, כך שהגיע לעוצמת נשיכה של זאב מצוי, ולא לעוצמה חזקה כמו של אריה הכיס. עם זאת הוא היה יכול עדיין להרוג איתה בעלי חיים שהיו גדולים ממנו.
קואלה
מאפיינים
בהתחשב בכך שגם בלא הפרעה הקואלה בררנית מאוד וניזונה רק ממזון מצומצם מסוג אחד, ובעקבות בירוא יערות לצורכי תעשייה, הצטמצמו עד מאוד אזורי התפוצה שלה באוסטרליה, ונעשים מאמצים לשימור האקליפטוסים, בהם תלויות הקואלות באופן מוחלט לתזונה ולמגורים. בראשית המאה ה-20 חלה ירידה משמעותית במספר הקואלות בשל מחלות וציד. החל משנת 1936 חל איסור לצוד קואלות באוסטרליה על פי חוק, ואף הוקצו לה שמורות המגינות עליה מפני האדם.
סיווג
בסוף שנת 2019 נודע ששליש מאוכלוסיית הקואלות באוסטרליה הושמדה יחד עם עוד כחצי מיליארד בעלי חיים נוספים בעקבות גל השריפות שהכה במדינה.
תפוצה באוסטרליה
תפוצת הקואלות בתוך אוסטרליה היא כתמית. הן חיות באוכלוסיות נפרדות שמבודדות האחת מין השנייה משום שביניהן ישנם אזורים שלא מתאימים למחייתן ולכן יכולות התפוצה שלהן מוגבלות (למשל, אזורים לא מיוערים או אזורים צחיחים או לחלופין קרים מידי).
דניאל זילברשטיין (זמר)
ביוגרפיה
במהלך דצמבר 2006 יצא לסבב הופעות בקניונים בחסות "ICQ".
הלל סלובק
מותו
סלובק קבור בבית העלמין Mount Sinai Memorial Park Cemetery ב-Hollywood Hills שבקליפורניה. על קברו של סלובק חרוטים שמו בעברית וציור של גיטרה חשמלית.
Overwatch
בכנס ה-Blizzcon של 2019 החברה הודיעה שהחברה מפתחת משחק המשך בשם Overwatch 2 ובו יש עיצובים חדשים לדמויות, מודים חדשים של PvE ו-PvP ומפות חדשות.
Overwatch League and Contenders
כיום קיימות כ-20 קבוצות ב-Overwatch League, כאשר 12 מהן שייכות ל־Atlantic Division, ו-6 מהן ל־Pacific Division.
Arcade
מצבי משחק עם חוקים מיוחדים במצב זה מתקיים רק סיבוב אחד. מצבי המשחק וסוגי המשחקים במצב זה רבים, אך הפופולרים שבהם כוללים: גיבורים אקראיים, 1 נגד 1, 3 נגד 3 ו-"Free For All".
תקופת המדינות הלוחמות
התפצלות ממלכת ג'ין
בשנת 403 לפנה"ס, התפצלו שלוש המשפחות הנותרות במדינת ג'ין, באישורו של המלך של ג'ואו, לשלוש מדינות נפרדות: מדינת האן, מדינת ג'או ומדינת וויי, כאשר בכל מדינה עומד אחד מראשי המשפחות, שקיבל את התואר "דוכס" (גונג). מדינת ג'ין המקורית המשיכה להתקיים על טריטוריה זעירה עד לשנת 376 לפנה"ס עם חלוקתה הסופית בין שלוש המדינות החדשות.
ח'אולה חאג'-דיבסי
ביוגרפיה
בעקבות החלום הגיעה ב-1987 לתל אביב, למדה במכינה ב"בית צבי" ולאחר מכן עברה ללמוד משחק בסמינר הקיבוצים.
ב-2019 השתתפה בקמפיין של ארגון ACT להעלאת המודעות בתקשורת לנשים ערביות
מוזיאון הדגמים של קונרד שיק
המנהרה ובור המים
מוזיאון הדגמים של שיק שוכן במבנה אבן עתיק, שנמכר בשנת 1854 לקהילת כנסיית המשיח. בקומת המרתף פעל במשך שנים רבות בית מלאכה של פלוני מוסלמי, ומתחת לבית המלאכה היה בור מים עתיק. לאחר שהנכס הועבר לידי הכנסייה, בוצעה בבור המים חפירה ארכאולוגית, שחשפה במפתיע מנהרה ארוכה, כ-70 מטרים אורכה. המנהרה, שמהלכה מערב-מזרח, נחקרה ביסודיות על ידי אנשי ה-PEF, ואלה תיארכו אותה לימי בית המקדש השני, על סמך ממצאים אחדים, ובהם קטע מעמוד חרוך, שתוארך לימי החורבן. השערת החוקרים הייתה כי המנהרה שימשה כחלק ממערכת אספקת המים לירושלים ולמקדש, ואולי אף כמנהרת בריחה ומסתור למורדים.
פיפטה
פיפטות לצרכים אנליטיים
הפיפטות השכיחות ביותר במעבדה הן המיקרופיפטות; במקום ללחוץ על בועית יש ללחוץ על כפתור בראש הפיפטה; על ידי סיבוב הכפתור, ניתן לקבוע בדייקנות את כמות הנוזל שתישאב. לפיפטות הרגישות ביותר הפרדה רשמית של 0.01 מיקרוליטר (10 ננוליטר), אם כי רמת הדיוק, בדרך-כלל, אינה נשמרת, כשמדובר בכמויות כה מזעריות. הכמות המקסימלית שמסוגלת לשאוב המיקרופיפטה הגדולה ביותר היא 1 מיליליטר. לשם נוחות העבודה, ובעיקר לשם שיפור הדיוק, מיוצרות פיפטות בעלות טווחי ביניים, בדרך-כלל בעלות שאיבה מקסימלית של 2 מק"ל (מיקרוליטר), 10 מק"ל, 20 מק"ל, 100 מק"ל, 200 מק"ל ו-1,000 מק"ל. על איש המעבדה להפעיל שיקול דעת ולבחור את הפיפטה המתאימה ביותר לפעולה מסוימת; פיפטה, אשר מצד אחד, תציע דיוק מרבי (כאן ניתנת עדיפות לפיפטות הקטנות יותר) ואשר מצד שני, תוכל לשאוב את כל כמות הנוזל הרצויה. את המיקרופיפטה עצמה לא טובלים באופן ישיר בנוזל, אלא מלבישים עליה קצה חד-פעמי (לרוב, סטרילי) מפלסטיק (מכונה: "טיפּ").
קיטמנסהופ
היסטוריה
לפני העידן הקולוניאלי היה היישוב ידוע כ-ǂNuǂgoaes או Swartmodder, שמשמעות שני השמות הוא "ביצה שחורה", דבר שמרמז על קיומו של מעיין באזור. המתיישב הלבן הראשון, גיליאם ויסאג',הגיע למקום ב-1785 בפברואר 1850 שבט החרלואן (Kharoǃoan) התפלג מהעם האדום (Red Nation), החלק העיקרי של עם הנאמה (Nama people), והם התיישבו באזור. ב-1860 הוקם במקום מיסיון גרמני כדי לנצר את בני עם הנאמה. המיסיונר הראשון, יוהאן גאורג שרדר (Schröder), הגיע לקיטמנסהופ ב-14 באפריל 1866 שכיום מקובל לציין אותו כמועד הקמתה של העיר. תחנת המיסיון נקראה על שמו של הסוחר הגרמני ומנהל החבר המסיונרית של הריין, יוהאן קיטמן, שתמך כספית במיסיון, אף כי הוא מעולם לא ביקר במקום בעצמו.
אקלים
האקלים בקיטמנסהופ הוא מדברי, עם עונות קיץ חמות וגשמים מתונים. ממוצע המשקעים השנתי עומד על 147 מ"מ.
צ'אבי אלונסו
אלונסו נודע כקשר שתורם להגנה וגם להתקפה, משלב יכולות זכייה בכדור והחזקה בו, עם ראיית משחק מפותחת ומסירות ארוכות ומדויקות. מאפיין נוסף של משחקו הוא יכולת ביצוע של בעיטות חופשיות ואיום על השער בבעיטות מרחוק.
בינלאומית
באוגוסט 2014 אלונסו הודיע על פרישה מהנבחרת, לאחר כישלונה במשחקי מונדיאל 2014.
תארים והישגים
{{טורים
סלולרי (ספר)
סלולרי (באנגלית: Cell), הוא ספר אימה אפוקליפטי מאת סטיבן קינג, שנכתב בשנים 2004–2005 והוצא לאור בעברית בשנת 2006.
תום שוורצברג
ביוגרפיה
שוורצברג גדל בתל אביב. למד בתיכון עירוני ד׳ ובהמשך למד בימוי בסמינר הקיבוצים. שיחק ב-2007 בסדרה הנוער "הנפילים" בתפקיד עמית בכר, נפיל המסוגל להקפיא שחשבו שהוא טוב אבל התברר כנבל.
ארסנאלה
היסטוריה
מטרתה הראשונה של הארסנאלה הייתה לצורך בנייה ותחזוקה של ספינות פרטיות. בשנת 1320 הוקמה ה"ארסנאלה החדשה" (Arsenal Nuovo) אשר היוותה למעשה קו ייצור לבניית ספינות (הן ספינות קרב והן ספינות סוחר). בארסנאלה נבנו מפעלי ייצור חבלים ותחמושת, והוקמה במתחם המבוצר של הארסנאלה מבני מגורים עבור העובדים הרבים של המספנות והמפעלים.
מרבית הארסנאלה נהרסה בתקופת שלטונו של נפוליאון בונפרטה בעיר ונציה. לאחר הקמת איטליה המודרנית הפכו חלקים מהארסנאלה לבסיס חיל הים האיטלקי, וכן פועלים בה מכוני מחקר ומכון לשימור ספינות היסטוריות. חלק משטחי הארסנאלה משמשים את הביאנלה של ונציה.
עולת ראייה
אדם שאינו מביא קרבן זה עובר על האיסור של "לא יראו פני ריקם". איסור לאו זה נחשב ללאו שאין בו מעשה, מכיוון שהאיסור הוא על הראייה באופן "ריקם", דבר שאינו מעשה, או מכיוון שניתן להשלים את קרבן הראייה כך שהאיסור הוא אי השלמת הקרבן לאחר מכן.
ראו גם
קרבנות נוספים שיש להקריב ברגל
מרחב כיסוי
משפט ההרמה המוכלל
בפרט, כאשר A פשוט קשר, נקבל ש- ולכן הרמה כזו קיימת תמיד.
תחנת הרכבת מודיעין – מרכז
תחנת הרכבת מודיעין – מרכז היא תחנת נוסעים של רכבת ישראל המשרתת את העיר מודיעין-מכבים-רעות והיישובים הסובבים אותה. התחנה ממוקמת בקצה מסילת מודיעין–ענבה. תחנת "מודיעין מרכז" היא תחנת הרכבת התת-קרקעית הראשונה בישראל. שטחה הוא כ-7,000 מטר רבוע, ורציפיה ממוקמים כ-15 מטרים מתחת לפני האדמה. תחנת "מודיעין מרכז" הייתה תחנת הרכבת הגדולה בישראל ממועד פתיחתה ועד פתיחת תחנת הרכבת ירושלים – יצחק נבון.
מבנה התחנה
בתחנה ארבע מסילות התוחמות שני רציפים באורך 250 מטר. היציאה מהתחנה אפשרית משני צדדיה באמצעות מעבר תת-קרקעי.
שרווד אנדרסון
שרווד אנדרסון (באנגלית: Sherwood Anderson; 13 בספטמבר 1876 - 8 במרץ 1941), סופר אמריקאי שנודע בעיקר בסיפוריו הקצרים. היה מחלוצי המודרניזם והשפיע רבות על הספרות האמריקאית של המאה ה-20.
נרגילה
נרגילה היא מתקן המשמש לעישון טבק במקור, אך מסוגל גם לשמש לעישון של מריחואנה, אופיאטים או סמים אחרים. יש שסבורים כי מקורה של הנרגילה בהודו (מקור השם נרגילה במלה הינדואית "נריאל נכילה", או המילה הפרסית "נרגיל" שפירושה אגוז קוקוס). אחרים סבורים כי מקור הנרגילה בבני שבט הקלאהרי במזרח אפריקה, שנהגו לעשן צמחי קנאביס באמצעות מכלי מים. עישון הנרגילה מקובל מאוד במזרח התיכון.
הדרך שבה פועלת הנרגילה
באזורים שונים מקובלות נרגילות בצורות שונות וכן טבק מסוגים שונים. במצרים הנרגילה בעלת מכל הזכוכית מכונה "שישה" ומקובל לעשן בה טבק 'ממותק' (מעסל) בטעמי פירות. עוד מקובל במצרים לעשן בנרגילה שגופה נחושת או פליז וצווארה עץ, והיא מכונה "צ'וזה". לנרגילה מסוג זה אין מחברים צינור אלא קנה חלול ומקובל לעשן בה טבק עם חשיש. סוג טבק המקובל באסיה הוא טבק "עג'מי" שהוא טבק ללא תוספת טעם אותו מרטיבים מעט ועליו מניחים גחל. משמעות השם "עג'מי" (عجمي) היא "שאינו ערבי", והכוונה בכך היא בדרך כלל לפרסי, ואכן הטבק העג'מי מיוצר בפרס. בקשמיר בנוי צוואר הנרגילה כולו מקנים (במבוק) והוא מכונה "נרגילה" בעוד שמכל המים עשוי שם מחומר או מנחושת והוא מכונה "הכלי-בבלי".
בריאות
רמת התרכובת הרעילה פחמן חד-חמצני אצל מעשני נרגילה דומה לזו אצל מעשני סיגריות, ובמקרים מסוימים גבוהה יותר, עד לפי שלושה. מקורה בפחם המשמש בנרגילה.
הקרב על הים התיכון
הצי הגרמני
הצי הגרמני עשה שימוש רב בצוללות. במזרח התיכון נמשכה מערכת הצוללות מ-21 בספטמבר 1941 למאי 1944. הקריגסמרינה התכוון לבודד את גיברלטר, מלטה ותעלת סואץ על מנת לנתק את נתיבי הסחר של בריטניה. יותר מ-60 צוללות נשלחו לשבש את הספנות בים אך רבות מהן הותקפו כבר בהגיען למיצרי גיברלטר שהיו תחת שליטה בריטית (תשע צוללות טובעו ועשר ניזוקו).
הקרב על טאראנטו
כדי להפחית את האיום של הצי האיטלקי מנמל טאראנטו לשיירות שהפליגו ממלטה, פתח האדמירל אנדרו קנינגהם במבצע שיפוט, במהלכו התקיפו מפציצי טורפדו בריטיים את אוניות הצי האיטלקי בעודן עוגנות. הייתה זו הפעם הראשונה בהיסטוריה שבוצעה תקיפה מסוג זה. המבצע נחל הצלחה, וב-11 בנובמבר 1940 השמיד הצי המלכותי 3 אוניות מלחמה איטלקיות בקרב טאראנטו. ההתקפה אילצה את האיטלקים לסגת לנמלי ים בצפון איטליה כדי לצאת מטווח נושאות המטוסים. כך שובשו ההתקפות על שיירות למלטה. ברם, כבר ב-27 בנובמבר הצליחו האיטלקים לחזור לזירת הים התיכון בקרב כף ספרטיבנטו.
קרוסיידר
קרוסיידר (באנגלית: צלבן) הוא טנק שיוט בריטי ממלחמת העולם השנייה שפותח בשלוש גרסאות: סימן 1 סימן 2 וסימן 3. הקרוסיידר היה לטנק העיקרי של הצבא הבריטי במערכה בצפון אפריקה, עד אשר הוחלף על ידי ה-M3 והשרמן האמריקאים בשנת 1943. התותח החלש בדגמים המוקדמים והשריון הדק הוכיחו שהקרוסיידר לא מסוגל להתמודד מול השריון הגרמני. מאמצע שנת 1942 ואילך הוסבו השלדות של הקרוסיידר למספר רב של רק"מים שונים. כ-5,300 יחידות נבנו.
שירות מבצעי
כשנפגעו, מרבית הקרוסיידרים עלו באש (כמו טנקים בריטים רבים אחרים), והדעת הרווחת בקרב החיילים הייתה שהסיבה לכך מצויה במנוע הבנזין, למרות שגם הטנקים הגרמניים עשו בו שימוש. בחינה מדוקדת של קרוסיידרים שנפגעו בקרב העלתה את הסיבה: מדפי התחמושת לא היו מוגנים היטב, וכל פגיעה של מתכת חמה הציתה אותם. צוותים מנוסים ניסו להתגבר על הבעיה באמצעות החלפת מכלי הדלק הנוספים מאחורה במים.
רק"ם על בסיס הקרוסיידר
קרוסיידר אמפיבי - שני משטחי הצפה גדולים חוברו לצדי הטנק, ולהבים מיוחדים חוברו לזחלים כדי להניע את הטנק במים.
קרוסיידר עם דחפור - הצריח הוסר והותקן דחפור בחזית הטנק. שימש את חיל ההנדסה המלכותי.
שמריהו גוראריה
משפחתו
משפחת גוראריה היא משפחה חב"דית ידועה. אבי זקנו הוא הרב נתן גוראריה. היה נשוי לחנה (ה'תרנ"ט-ה'תשנ"א), בת רבי יוסף יצחק שניאורסון. בנם היחיד היה בארי גוראריה.
13 (אלבום)
אודות
"13" הוא אלבום האולפן הראשון בו שיתפו פעולה שלושת החברים המקוריים של הלהקה אוזי אוסבורן, טוני איומי וגיזר באטלר מאז האלבום Never Say Die! שיצא ב-1978, שהיה האחרון בו השתתף אוסבורן. שיתוף הפעולה האחרון בין חברי הלהקה המקוריים היה באלבום ההופעה Reunion שיצא ב-1998. האלבום הוא גם הראשון מאז Never Say Die! בו לא ניגן הקלידן ג'ף ניקולס.
קידום האלבום
ב-4 באפריל 2013 חשפה הלהקה את עטיפת האלבום החדש שעוצבה על ידי חברת "Zip Design" מלונדון. העטיפה מציגה את המספר "13" העשוי מערימות של נצרים קלועים בוערים. את התמונה צילם ג'ונתן נואלס, שגם צילם את "מאחורי הקלעים" של תהליך היצירה, ונערך לכדי סרטון ששוחרר מאוחר יותר לאתר Vimeo.
הצלחה מסחרית
"13" היווה את אחת מההצלחות המסחריות הגדולות בתולדות בלאק סבאת'. האלבום הגיע למקום הראשון במצעד הבריטי ולמקום הראשון במצעד בילבורד 200. בסך הכל מכר האלבום יותר ממיליון עותקים ברחבי העולם.
נייל
ביוגרפיה
קארל הוציא גם אלבום סולו אחד שנקרא "Saurian Meditation".
Hullabaloo Soundtrack
האלבום כולל שני תקליטורים ו-DVD. בתקליטור הראשון הקלטות בי-סייד ובהן גרסה אקוסטית לסינגל "Hyper Music" ששמה "Hyper Chondriac Music". בדיסק השני, וב-DVD, הקלטת הופעת הלהקה ב"לה זנית", פריז. מקור מרבית שירי הסט הוא שני אלבומי האולפן הקודמים של מיוז: Showbiz ו- Origin of Symmetry.
דגם מגזרי
מסיבות שונות העיר שיקגו, שימשה מקרה מבחן, שבו בחנו את המודלים העירוניים השונים. גם הויט בחן את הרעיון שלו בעיר שיקגו, וזאת דרך עבודת הדוקטורט שלו שעסקה בהשתנות מחירי הקרקעות בשיקגו, ולמעשה שיקפה את התמורות במבנה העיר בעקבות תהליך התיעוש ומסילות הברזל. שם היבחן התפתחות תעשייה לאורך צירי הדרכים ומסילות הברזל המוליכות דרומה - לתוככי היבשת. ואילו לאורך חוף אגם מישגן, התפתחו אזורי המגורים של האוכלוסייה העשירה והאמידה. חוף האגם שימש גם לפיתוח תפקודים ימיים כמו נמל, מחסנים, מאגרי דלק - אך הם נפרדו במגזר תפקודי שונה מהמגורים של העילית העירונית.